cyanic-selkie/wikianc huggingface dataset:
Կորպորատիվ սոցիալական պատասխանատվություն
Սոցիալական պատաասխանատվության ներդրման պատմությունը Հայաստանում
Հայաստանում ԿՍՊ համարվում է նոր երևույթ, մասնավոր ընկերությունների կողմից քիչ ուսումնասիրված։ Հիմնականում ԿՍՊ ասոցացնում են բարեգործություն հասկացության հետ, այն դեպքում երբ երկուսի միջև կա բավականին մեծ տարբերություն։ Բարեգործությունը կրում է միանգամյա բնույթ և կախված է ընկերության ղեկավարի ցանկություններից, հակառակ այս ամենի ԿՍՊ ռազմավարությունը ունի երկարաժամկետ ազդեցություն և այն պարդադիր ընդգրկված է ընկերության ֆինանսավորող ծրագրերի մեջ։ Ներկա դրությամբ ՀՀ-ում կան ԿՍՊ գործունեության մի քանի օրինակներ, ովքեր փորձում են ներդնել և զարգացնել սոցիալական պատասխանատվության գաղափարը Հայսատանում։ Կան մի շարք այլ խոչընդոտներ ԿՍՊ-ի ոչ այդքան լայն տարածման համար։ Հարկային օրենսգրքով հարկերից և տուրքերից ազատվում են բարեգործական կազմակերպությունների բարեգործության ուղղված միջոցները, այնինչ բիզնեսի դեպքում այդպիսի կանոններ չկան։ Առաջին քայլով  պետք է ստեղծել համապատասխան օրենսդրական կարգավորումներ, որոնք արդեն հիմք կհանդիսանան  ԿՍՊ-ի տարածումն ու զարգացումն ապահովելու համար։ ԿՍՊ-ի զարգացման մի քանի ուղղություն կա որոնք տարանջատված են Հայաստանի համար։ Դրանք են պետական, տարածքային և տեղական խնդիրները, որոնց լուծման մաս կարող են դառնալ մի շարք ընկերություններ։
Ներքին իրավական ակտեր
Հայաստանի կորպորատիվ կառավարման կանոնագիրքը, կազվմել և դրվել է գործածության մեջ 2010թ հունվարի 21-ին կառավարության N97 որոշմամբ։ Տեսնելով ներդրման կարևորությունը 2008 թվականի սկզբներին ՀՀ կառավարությունը համագործակցելով Հայաստանի Կենտրոնական բանկի, Հայաստանի ֆոնդային բորսայի օպերատոր ՆԱՍԴԱՔ ՕԷՄԵՔՍ ԱՐՄԵՆԻԱՅԻ, վերակառուցման և զարգացման Եվրոպական բանկի և միջազգային ֆինանսական կորպորացիայի հետ մշակել կանոնակարգ Հայաստանում գործունեություն ծավալող ցանկացած մասնավոր ընկերությունների համար։ Կանոնակարգի հիմքում դրված են ՀՀ օրենսդրության և ՏՀԶԿ սկզբունքները, Բազելի կոմիտեի «Բանկային կազմակերպությունների կորպորատիվ կառավարման կատարելագործման ուղեցույցի», ՏՀԶԿ-ն «Պետական ընկերություններում կորպորատիվ կառավարման մասին ուղեցույցի», ՎԶԵԲ-ՏՀԶԿ «Եվրասիայի բանկերի կորպորատիվ կառավարումը. Առաջարկների ժողովածուի» համեմատական վերլուծության վրա։ Կանոնագրքի դրույթները չեն հակասում երկրում գործող օրենսդրությանը, վերջինս սահմանում է միջազգային փորձից վերցված արդյունավետ դրույթներ, որոնք տեղայնացված են Հայաստանում առակա փորձի և միջավայրի վրա ։
Կանոնագիրքը բաղկացած է չորս գլխից`
Արտաքին հղումներ
Կատեգորիա:Հասարակագիտություն Կատեգորիա:Բիզնես էթիկա Կատեգորիա:Սոցիոլոգիայի տերմինաբանություն Կատեգորիա:Բարոյականության հասկացություններ
Բրանկուր լը Գրան
Համայնքի INSEE կոդ՝ 02112։
Բնակչություն
Համայնքի բնակչությունը 2010 թվականին կազմում էր 619 մարդ։
Տնտեսություն
2010 թվականի տվյալներով 391 աշխատունակ տարիքի մարդկանցից (15-64 տարեկան) 271-ը տնտեսապես ակտիվ էին, 120-ը անգործունակ (ակտիվության ցուցանիշը՝ 69,3 %, 1999 թվականին եղել է՝ 62,3 %)։ 271 աշխատունակ բնակիչներից 243 -ը աշխատում էին (136 տղամարդ և 107 կին), անաշխատանք էին 28 -ը։ 120 անգործունակ մարդկանցից 39-ը աշակերտներ կամ ուսանողներ են, 42-ը թոշակառու, 39-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Աստերոիդների ցանկ (302001-302100)
Աստերոիդների ցանկ (301901-302000) * Աստերոիդների ցանկ * Աստերոիդների ցանկ (302101-302200)
Գատոն դե Կամպոս
Գատոն դե Կամպոս  (Gatón de Campos)՝ մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 20,43 կմ2։ Բնակչությունը՝ 39 մարդ (2010 թվականի տվյալներով)։ Պրովինցիայի վարչական կենտրոնից գտնվում է 64 կմ հեռավորության վրա։
Արտաքին հղումներ
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Բայկի (գյուղ, Կարաիդելսկի շրջան)
Բայկի (Байки, Байҡы), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 1136 մարդ։
Տաշբադրիկ
Տաշբադրիկ, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Դուբի (գյուղ, Օվրուչի շրջան)
Դուբի (Дуби), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Դուբի գյուղում բնակվում էր 82 մարդ։ Բնակավայրը զբաղեցնում է 0,069 կմ² տարածք։ Բնակչության խտությունը կազմում էր 1188,41 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օվրուչի շրջանի բնակավայրեր Կատեգորիա:Ուկրաինայի գյուղեր
Նապոլեոնյան պատերազմներ
Նապոլեոնյան պատերազմներ (1803-1815), համընդգրկուն հակամարտության պատերազմների մի շարք էին, որոնք մղվել են ո՛չ միայն Եվրոպայում, այլև՝ Ամերիկայում, Աֆրիկայում, Ասիայում։
Նապոլեոնյան պատերազմները արդյունք էին Նապոլեոն I-ի գլխավորած Ֆրանսիական կայսրության վարած քաղաքականության։ Վերջինիս դեմ համախմբվեցին Եվրոպայի մի շարք տերություններ, կազմելով տարբեր դաշնախմբեր, որոնց գլխավորում էր Մեծ Բրիտանիայի և Հյուսիսային Իռլանդիայի Միացյալ Թագավորությունը։ Այդ պատերազմները հեղափոխականացրեցին եվրոպական բանակները և դրանք աննախադեպ մասշտաբներով մեծացրեցին՝ լայնորեն կիրառելով համընդհանուր զինապարտությունը։ Նապոլեոնյան պատերազմները Ֆրանսիական հեղափոխական պատերազմների շարունակությունն էին, որոնք սկիզբ էին առել 1792 թվականին՝ Ֆրանսիական հեղափոխության ժամանակ։ Սկզբնապես, Ֆրանսիայի հզորությունը արագորեն աճեց, քանզի Նապոլեոնի Մեծ Բանակը նվաճեց գրեթե ամբողջ մայրցամաքային Եվրոպան։ Իր ռազմական կարիերայի ընթացքում Նապոլեոնը մղել է 60 ճակատամարտ, որոնցից 53-ը շահել է, իսկ պարտվել է միայն 7-ում, այն էլ՝ հիմնականում իր գահակալության վերջում ։ Ֆրանսիական հսկայական տերությունը արագորեն կործանվեց, այն բանից հետո, երբ տեղի ունեցավ Ֆրանսիայի աղետալի հարձակումը Ռուսաստանի վրա՝ ներխուժումը Ռուսաստան 1812 թվականին։ 1814 թվականին Նապոլեոնը պարտություն կրեց, և աքսորվեց Էլբա կղզի։ Ապա նա փախավ աքսորավայրից և 1815 թվականին 100 օրով վերստին պետության գլուխ անցավ։ Դրանից հետո նա դարձյալ պարտություն կրեց։ Այս անգամ Վաթեռլոոյի ճակատամարտը դարձավ նրա վերջին պարտությունը, և դարձյալ աքսորվեց, ընդ որում՝ ավելի հեռու՝ Ատլանտյան օվկիանոսի՝ Մեծ Բրիտանիային պատկանող Սուրբ Հեղինե կղզին։
Մեկը մյուսի հաջորդող պատերազմներում, որոնք հայտնի են նաև Դաշնախմբային պատերազմներ անունով, Ֆրանսիան պարտության մատնեց իր դեմ կազմված հինգ հզոր դաշնախմբերին, մինչև որ պարտություն կրեց վեցերորդից ու յոթերորդից։ Առաջին երկու դաշնախմբերը պարտություն էին կրել Ֆրանսիական Հեղափոխական Պատերազմներ ժամանակ, իսկ երրորդը (նշանավոր՝ Աուստերլիցի ճակատամարտով), չորրորդը՝ (նշանավոր՝ Յենայի ճակատամարտով, Էյլաուի ճակատամարտով, և Ֆրիդլանդի ճակատամարտով) և հինգերորդը՝ (նշանավոր՝ Վագրամի ճակատամարտով) մղվել էին Նապոլեոնի ընդհանուր և անմիջական հրամանատարությամբ։ Այս հաղթանակները Նապոլեոնի Մեծ Բանակին տվեցին անխոցելիության, զգացում, հատկապես այն բանից հետո, երբ այդ բանակը մոտեցավ Մոսկվային և գրավեց այն, երբ ռուսները թողեցին իրենց հին մայրաքաղաքը՝ Մոսկվան։ Սակայն Ռուսաստանից նահանջելիս ֆրանսիական զորքերը պարտության մատնվեցին նախ՝ ռուսական սառնաշունչ ձմեռվա կողմից, իսկ ապա՝ Վեցերորդ Դաշնախմբի զորքերի կողմից՝ Լայպցիգի ճակատամարտում։ Դրան հաջորդեց Հյուսիս-արևելյան Ֆրանսիայի (1814) պատերազմաշրջանում ֆրանսիական զորքերի պարտությունը։ Նապոլեոնին վերջնականապես պարտության մատնեցին Յոթերորդ Դաշնախմբի զորքերը՝ Վաթեռլոոյի ճակատամարտում՝ Բելգիայում։ Որպես այդ պարտությունների արդյունք, Ֆրանսիան զրկվեց բոլոր այն տարածքային ձեռքբերումներից, որոնք ունեցել էր այդ պատերազմների ընթացքում և վերադարձավ 1789 թվականի իր սահմաններին, ինչը ամրագրվեց Վիեննայի Կոնգրեսի որոշումներով։
Նապոլեոնյան պատերազմների արդյունքով լուծարվեց Սրբազան Հռոմեական Կայսրությունը և ցանվեցին ազգայնականության սերմերը, որոնք տասնամյակներ անց հանգեցրեցին Գերմանիայի և Իտալիայի միավորմանը։ Համընդգրկուն Իսպանական կայսրությունը սկսեց ճաքճքել՝ նապոլեոնյան բռնազավթման (Իսպանիայի Թագավարությունը Ժոզեֆ Բոնապարտի ներքո) և ֆրանս-իսպանական հակամարտության արդյունքում թուլանալով այնքան, որ այլևս ի վիճակի չէր պահպանել իր իշխանությունը հսկայածավալ գաղութների նկատմամբ. դրանով իսկ սկսվեցին ազգայնական հեղափոխությունները Իսպանական Ամերիկայում։ Նապոլեոնյան պատերազմներում իր տարած հաղթանակի և այլ մեծ տերությունների կորուստների հետևանքով Բրիտանական կայսրությունը դարձավ մեծագույն համաշխարհային տերությունը՝ հաջորդ հարյուրամյակի ընթացքում, այսպիսով սկիզբ դնելով Պաքս Բրիտանիկային (Pax Britannica):
Գիտնականները տարաձայնություններ ունեն այն հարցում, թե երբ են ավարտվել Ֆրանսիական Հեղափոխական Պատերազմները և սկսվել Նապոլեոնյան Պատերազմները։ Բոնապարտի կողմից հեղաշրջմամբ Ֆրանսիայում իշխանության զավթումը եղել է 1799 թվականի նոյեմբերի 9-ին, իսկ 1803 թվականի մայիսի 18-ին Բրիտանիայի և Ֆրանսիայի միջև նորացված պատերազմը պայթեց, դրանով իսկ վերջ դնելով Ամիենի պայմանագրին հաջորդած մեկամյա համընդհանուր խաղաղության ժամանակաշրջանին։ Պատերազմը հիմնականում դադարեց Վաթեռլոոյի ճակատամարտում 1815 թվականի հունիսի 18-ին Նապոլեոնի կրած վերջնական պարտությունից հետո, թեպետ բախումներն ու տեղական որոշ մարտեր շարունակվեցին մինչև 1815 թվականի հուլիսի 3-ը՝ Իսսիի ճակատամարտը։ Փարիզի պայմանագիրը պաշտոնապես Նապոլեոնյան պատերազմներին վերջ դրեց 1815 թվականի նոյեմբերի 20-ին։
1789–1802 թվականների նախապատմությունը
Զավթելով իշխանությունը Ֆրանսիայում (1799), Նապոլեոնը նախորդ իշխանությունից ժառանգություն ստացավ մեկուսացված մի երկիր։ Ի բարեբախտություն Ֆրանսիայի, նրա դեմ հակամարտող դաշնախմբի երկրներն էլ առանձնապես ուժեղ կապերով չէին կապված։ Այդ ժամանակ ֆրանսիական զորքերը նահանջել էին Հռենոսի ֆրանսիական ափը։ Ապա կորսվեցին Իտալիայում նախկին հաղթանակների բոլոր պտուղները։ Ցիզալպյան հանրապետությունը ընկել էր, իսկ Պարթենոպեյան հանրապետությունում կատարվել էր միապետության վեականգնում։ Ընկել էր նաև Հռոմեական հանարապետությունը։ Միայն Շվեյցարիայում էր, որ ֆրանսիացիների գործերը լավ էին, և միացյալ ավստրիա-ռուսական բանակին չէր հաջողվել այդտեղից դուրս մղել հանրապետական զորքերին։
Դաշնախմբի անդամ-պետությունների միջև ծագած հակասություններն ու գզվռտոցը հանգեցրին Դաշնախմբից Ռուսաստանի դուրս գալուն։ Կայսր Պավել I Ռոմանովը նույնիսկ սկսեց մերձենալ Ֆրանսիայի հետ այն բանից հետո, երբ այնտեղ «անիշխանությունը փոխարինվեց կոնսուլությամբ», և Նապոլեոնն առանց դրամական փոխհատուցման հայրենիք ուղարկեց ռուս ռազմագերիներին, նորից հագցնելով ու զինելով նրանց։ Հազիվ էր Նապոլեոնը իշխանությունը վերցրել, երբ նամակով դիմեց անգլիական արքային և կայսերը, նրանց կոչ անելով դադարեցնել պայքարը։ Սակայն թե՛ անգլիական, թե՛ ավստրիական կողմը Նապոլեոնից պահանջեցին Բուրբոնների գահատոհմի վերականգնում և Ֆրանսիայի վերադարձն իր նախկին սահմաններին։
1800 թվականի գարնանը ֆրանսիական բանակը ներխուժեց Իտալիա, ընդ որում, Մեծ Սեն-Բեռնար լեռնանցքով ներխուժած բանակի գլուխ կանգնած էր անձամբ Առաջին կոնսուլը։ 1800 թ. հունիսի 14-ի հաղթանակը Մարենգոյի ճակատամարտում Ավստրիային հարկադրեց զինադադար կնքել (Ալեսանդրիայի զինադադար), դրանով իսկ դարձյալ Նապոլեոնի տիրապետության տակ հանձնելով Լոմբարդիան։
Ֆրանսիական մյուս բանակը ներխուժել էր Շվաբիա և Բավարիա և Հոհենլինդենի ճակատամարտում (1800 թ. դեկտեմբերի 3) տարած հաղթանակից հետո սպառնում էր ուղղակի Վիեննային։
Ավստրիան հարկադրված էր 1801 թվականի փետրվարի 9-ին կնքել Լյունեվիլի հաշտության պայմանագիրը, որով հաստատվում էին Կամպոֆորմիոյի պայմանագրի սկզբունքները։
Նապոլեոնի մարտավարությունը
"Նապոլեոնի իդեալական ճակատամարտը թշնամուն՝ թե՛ յուր զորքերի զորաշարժի և թե՛ թշնամուն մոլորեցնելու միջոցով թշնամական զորքերն անբարենպաստ դիրքի բերելն էր, հարկադրել թշնամուն՝ իր գլխավոր ուժերն ու պահեստուժերը մտցնել գլխավոր ճակատամարտի մեջ, ապա ձեռնարկել շրջապատող գրոհ՝ ճակատամարտին չներգրավված կամ պահեստուժային զորքերով՝ թշնամու զորաթևի կամ թիկունքի վրա։ Նման անակնկալ գրոհը կա՛մ աղետալի ազդեցություն էր գործում թշնամու բարոյական կորովի վրա, կա՛մ էլ հարկադրում նրան՝ թուլացնելու իր գլխավոր մարտական գիծը։ Երկու դեպքում էլ առաջ էր գալիս թշնամու սեփական իմպուլսիվությունը, որի շնորհիվ նույնիսկ փոքրաթիվ ֆրանսիական բանակը կարող էր հատ առ հատ ջարդել թշնամու զորքերը ։"
1807 թվականից հետո Նապոլեոնը ստեղծեց բարձր շարժունակությամբ, լավ զինված հրետանային զորքեր, հրետանու կիրառմանը տալով առավել մեծ մարտավարական կարևորություն։ Նապոլեոնը՝ թշնամու պաշտպանությունը ճեղքելու համար հետևակն օգտագործելու փոխարեն, այժմ կարող էր կիրառել հրետանու զանգվածային կրակը՝ որպես թշնամու պաշտպանական գիծը ճեղքելու հարվածային միջոց՝ յուրատեսակ ճեղքող շեղբ։ Երբ այդ ճեղքումն իրականացվում էր, Նապոլեոնը մարտի էր ուղարկում իր հետևակն ու հեծելազորը, որոնք զարգացնում էին ֆրանսիական հրետանու հաջողությունը Ի դեպ, ՄակՔոնաչին մերժում է այն այլընտրանքային տեսությունը, թե, իբր, ֆրանսիական բանակում հրետանուն հատկացվող գնալով աճող դերակատարությունը, որն սկսվեց 1807 թվականին՝ արդյունք էր ֆրանսիական հետևակի նվազող որակի, իսկ ավելի ուշ՝ ֆրանսիական հեծելազորի թվաքանակի նվազման ։
Նապոլեոնյան Պատերազմների նախաշեմին
Բրիտանիան զայրույթով էր համակված Ֆրանսիայի՝ Ամիենի պայմանագրին հաջորդած մի շարք գործողությունների պատճառով։ Մասնավորապես պաշտոնական Լոնդոնին վերին աստիճանի ջղագրգռել էր՝
Մալթան պատերազմի ընթացքում գրավվել էր բրիտանացիների կողմից, և նրա հարցը ենթակա էր կոմպլեքսային կարգավորման՝ ըստ Ամիենի պայմանագրի 10-րդ հոդվածի։ Համաձայն այդ Դաշնագրի՝ Մաթան պիտի վերադարձվեր Սուրբ Հովհաննեսի ասպետներին, այդ կղզում պիտի տեղակայվեր Նեապոլի թագավորության բանակի մի կայազոր և կղզին պետք է դրվեր երրորդ տերությունների երաշխիքի ներքո։ Սակայն Սուրբ Հովհաննեսի ասպետները թուլացել էին Ֆրանսիայում և Իսպանիայում տեղի ունեցած՝ իրենց գույքի և կալվածքների բռնագրավումներից։ Բացի այդ՝ երաշխիքների ձեռք բերումը ձգձգվեց, ուստի բրիտանական զորքերը դուրս չէին բերվում Մալթայից՝ չնայած Ամիենի պայմանագրով դա նախատեսված էր կատարել եռամսյա ժամկետում :
1798 թվականին ֆրանսիական զորքերի կողմից Շվեյցարիա ներխուժելուց հետո պաշտոնական Փարիզը այդ երկրում ստեղծեց Հելվետյան հանրապետությունը։ Ֆրանսիան՝ ըստ Ամիենի պայմանագրի, պետք է Շվեյցարիայից, այսինքն՝ Հելվետյան հանրապետությունից դուրս բերեր իր զորքերը, սակայն այդ ալպյան պետության կառավարության դեմ պոռթկաց ժողովրդական դժգոհության ալիքը՝ Շթեքլիքկրիգի տեսքով, քանզի բազմաթիվ շվեյցարացիներ իրենց կառավարությունը համարում էին չափից դուրս կենտրոնացված։ Ի պատասխան՝ Բոնապարտը 1802 թվականի հոկտեմբերին դարձյալ գրավեց Հելվետյան հանրապետությունը և ներշվեյցարական հակամարտությանը տվեց միջնորդական փոխզիջումնային լուծում։ Սա ևս լայն դժգոհությունների ալիք առաջացրեց Բրիտանիայում, որը բողոքեց, թե Շվեյցարիայում կատարվածը Լունեվիլի պայմանագրի խախտում էր։ Չնայած մայրցամաքային պետությունները Ֆրանսիայի դեմ գործողությունների դիմելու համար անպատրաստ էին, սակայն բրիտանացիները որոշեցին գործակալ ուղարկել, որը կօգներ շվեյցարացիներին՝ ձեռք բերելու անհրաժեշտ մատակարարումները, ինչպես նաև հրամայեցին բրիտանական բանակին՝ չվերադարձնել Հոլանդիային նրան պատկանած հարավաֆրիկյան Կապի գաղութը, ինչը բրիտանական կողմը պարտավոր էր անել ըստ Ամիենի պայմանագրի :
Շվեյցարացիների դիմադրությունը կոտրվեց ֆրանսիացիների կողմից՝ նախքան որևէ բան կիրականացվեր ընդդեմ Ֆրանսիայի, իսկ մեկ ամսի անց պաշտոնական Լոնդոնը պայմանագրին հակառակ հրաման տվեց այլևս չվերականգնել Հոլանդիայի իշխանությունը Կապի գաղութի նկատմամբ։ Միևնույն ժամանակ Ռուսաստանը վերջնականապես միացավ Մալթային վերաբերող երաշխիքներին։ Մտահոգված լինելով նրանով, որ Կապի գաղութի չվերադարձնելը ֆրանսիական զորքերի ռազմական գործողությունների վերսկսմանը կհանգեցնի, Բրիտանիան սկսեց առավել ձգձգել Մալթայից իր զորքերի տարհանումը : 1803 թ. հունվարին Ֆրանսիայի կառավարական լրագիրը հրապարակեց մի զեկույց ինչ որ առևտրային գործակալի կողմից, որը նշում էր, թե որքան դյուրությամբ կարելի էր գրավել Եգիպտոսը։ Բրիտանացիները, այդ առիթից օգտվելով, պահանջեցին սատիֆակցիա՝ satisfaction և անվտանգություն մինչև Մալթայից բրիտանական զորքերի դուրս բերումը։ Իսկ Մալթան հարմար ուղեկամուրջ էր դեպի Եգիպտոս։ Ֆրանսիան հերքեց Եգիպտոսը գրավելու իր որևէ ցանկություն և հարցում արեց, թե ինչպիսի սատիսֆակցիա է պահանջվում, սակայն բրիտանական կողմը ի վիճակի չեղավ որևէ պատասխան տալու : Այնուամենայնիվ պատերազմի ելնելու որևէ մտադրություն չկար, և այդ ժամանակվա բրիտանական վարչապետը՝ Ադդինգտոնը հրապարակայնորեն հաստատեց, թե Բրիտանիան խաղաղության վիճակում է :
1803 թվականի մարտի սկզբին վարչապետ Ադդինգտոնի կառավարությունը տեղեկություն ստացավ, որ Հարավային Աֆրիկայում գտնվող Կապի գաղութը վերագրավվել է բրիտանական զորքերի կողմից՝ համաձայն տրված հրամանների։ Մարտի 8-ին պաշտոնական Լոնդոնը հրաման տվեց ռազմական նախապատրաստություններ կատարել՝ պաշտպանվելով հնարավոր ֆրանսիական վրեժխնդիր ռազմագործողություններից։ Բրիտանական կողմը արդարացնում էր իր գործողությունները՝ կեղծավոր հավակնությամբ, թե իբր ինքը գործում է ի պատասխան ֆրանսիական նախապատրաստությունների, միաժամանակ նշելով, թե իբր պաշտոնական Լոնդոնը լուրջ բանակցություններ է վարում Ֆրանսիայի հետ։ Մի քանի օրից հայտնի արձավ, թե հարավաֆրիկյան Կապի գաղութը հանձնվել էր՝ համաձայն հակահրամանների, սակայն արդեն շատ ուշ էր։ Բոնապարտը Ֆրանսիայում բրիտանական դեսպանին հանդիմանել էր 200 ներկաների առջև՝ նրա երկրին մեղադրելով ռազմական նախապատրաստությունների մեջ :
1803 թվականի մայիսին Առաջին կոնսուլը ֆրանսիական բանակը շարժեց դեպի Վեզեր գետը, որպեսզի գրավի անգլիական թագավորին պատկանող Հանովերը։ Հունիսին Հանովերի կուրֆյուրստությունը արդեն Ֆրանսիայի տիրապետության ներքո էր, քանզի տեղական կառավարչակազմը վախկոտ գտնվեց, շտապելով Առաջին կոնսուլի հետ կնքել պայմանագիր, ըստ որի ֆրանսիական բանակը կարող էր գրավել ամբողջ Հաննովերի կյուրֆյուստության տարածքը՝ մինչև Էլբա գետը, իսկ հաննովերյան զորքը պետք է զորացրման ենթարկվեր։
Երրորդ Դաշնախմբի պատերազմը 1805 թվականին
Երրորդ Դաշնախմբի պատերազմը տեղի ունեցավ 1805 թվականին։ Հիմնական արդյունքը՝ Ֆրանսիայի հաղթանակը, որը ամրագրվեց Պրեսբուրգի հաշտության պայմանագրով։
Չորրորդ Դաշնախմբի պատերազմը 1806–1807 թվականներին
Չորրորդ դաշնախմբի պատերազմն ավարտվեց Ֆրանսիայի հաղթանակով, որն ամրագրվեց Տիլզիտի պայմանագրերով։
Հինգերորդ Դաշնախմբի Պատերազմ, 1809
Հինգերորդ դաշնախմբի պատերազմն ավարտվեց Ֆրանսիայի հաղթանակով, որը ամրագրվեց Շյոնբրուննի պայմանագրով։ Թերակղզային պատերազմն ավարտվեց սկզբնական շրջանում Ֆրանսիայի հաղթանակով, սակայն պատերազմի վերջին շրջանը համընկավ Նապոլեոնի անհաջողություններին արևելքում, որի հետևանքով ֆրանսիական կողմը ի վերջո պարտություն կրեց։ Հակաֆրանսիական Դաշնախմբի հաղթանակն ամրագրվեց Փարիզի պայմանագրով։
Բխող պատերազմները
Նապոլեոնյան պատերազմները ուղղակի պատճառ դարձան մի շարք այլ պատերազմների համար, որոնք մղվում էին Հյուսիսային և Հարավային Ամերիկաներում և աշխարհի այլ մայրցամաքներում։
Լատինաամերիկյան հեղափոխությունները
Իսպանիայի Կառլոս IV Բուրբոն և Ֆերնանդո VII Բուրբոն արքաների գահազրկումը և Նապոլեոնի հարազատ եղբայրներից մեկի գահ բարձրանալը Մադրիդում, որպես Խոսե թագավոր՝ քաղաքացիական պատերազմներ ու հեղափոխություններ առաջացրեց, որոնք հանգեցրեցին Ամերիկայում իսպանական մայրցամաքային գաղութների մեծ մասի անկախացմանը։
Նապոլեոնի ներխուժումը Ռուսաստան 1812 թվականին
1812 թվականից սկսվում է Նապոլեոնի ռազմական հզորության անկումը, ինչը նախապատրաստված էր Պորտուգալիայում և Իսպանիայում ֆրանսիական զենքի կրած անհաջողություններով (տես Թերակղզային պատերազմը)։ Ռուսների համար Նապոլեոնի դեմ 1812 թ. պատերազմը Հայրենական պատերազմ էր։ Ֆրանսիայի ներխուժումը Ռուսաստան ավարտվեց Ռուսաստանի հաղթանակով։ Դրան հաջորդեցին պատերազմները՝ Գերմանիայում և Եվրոպայի այլ երկրներում, ինչը հանդիսացավ Նապոլեոնի «վերջի սկիզբը»։ Պարտվելով Ռուսաստանում (1812) և Գերմանիայում (1813), Նապոլեոնը պարտություն պետք է կրեր նաև Ֆրանսիայում (1814)։
Վեցերորդ Դաշնախմբի Պատերազմը, 1812–1814
Վեցերորդ դաշնախմբի պատերազմն ավարտվեց հակաֆրանսիական Դաշնախմբի հաղթանակով, որն ամրագրվեց Փարիզի պայմանագրով։
Յոթերորդ Դաշնախմբի Պատերազմ, 1815
Պարտված և աքսորված ֆրանսիական կայսր Նապոլեոն Բոնապարտի իշխանության վերջին, կարճ շրջանը տևեց 1815 թվականի մարտի 20-ից մինչև նույն թվականի հունիսի 20-ը։ Նապոլեոն Բոնապարտը կարողացավ Էլբա կղզուց փախուստի դիմել և ափ իջնել Ֆրանսիայում։ Հակաֆրանսիական Դաշնախմբի զորքերի սվինների շնորհիվ Փարիզում իշխանության գլուխ վերադարձած Բուրբոններից դժգոհ ժողովուրդն ու զորքն անցան Նապոլեոնի կողմը։ Սակայն ուժերի հարաբերակցությունը հօգուտ հակաֆրանսիական Դաշնախմբի զորքերի էր։ Վաթեռլոոյի ճակատամարտում կրած պարտությունը վերջ դրեց Նապոլեոնի իշխանությանը։
Նապոլեոնի Հարյուր օրը հանգեցրեց հակաֆրանսիական պետությունների կողմից նոր Յոթերորդ դաշնախումբ ստեղծելուն։ Նոր պատերազմն ավարտվեց Դաշնախմբի հաղթանակով։ Այն ամրագրվեց Փարիզի երկրորդ պայմանագրով։
Քաղաքական հետևանքները
Նապոլեոնյան պատերազմները արմատական փոփոխություններ բերեցին Եվրոպային, սակայն հետադիմական ուժերը վերադարձան իշխանության և փորձեցին վերացնել այդփոփոխությունների գոնե որոշ մասը ։ Մասնավորապես Ֆրանսիական գահի վրա վերականգնեց իրեն քաղաքականապես սպառած Բուրբոնների գահատոհմը։ Նապոլեոնին հաջողվել էր Արևմտյան Եվրոպայի մեծ մասը մի իշխանության ներքո բերել։ Եվրոպական շատ երկրներում, Ֆրանսիական Կայսրության մեջ մտնելը հանգեցրեց բազմաթիվ հեղափոխական փոփոխություններ, այդ թվում՝ ժողովրդավարությունը, արդարացի ժամանակակից դատաքննությունը դատական ատյաններում, ճորտատիրության և ստրկատիրության վերացումը, կաթոլիկ եկեղեցու հսկայական իշխանության վերացումը, ինչպես նաև միապետների անսահմանափակ իշխանության սահմանադրական սահմանափակման պահանջը։ Միջին դասերի ուժեղացած ձայնը՝ առաջադիմող առևտրի ու արդյունաբերության զարգացման հետ միասին նշանակում էր, որ իրենց գահերին վերադարձած եվրոպական միապետները դժվարանալու էին վերականգնել նախահեղափոխական բացարձակ միապետությունը և հարկադրված էին լինելու ուժի մեջ թողնելու Նապոլեոնի օրոք կատարված բարեփոխումներից շատերը։ Այդ ժամանակվանից շատ երկրներում շարունակում է գործել Նապոլեոնյան օրենսգիրքը կամ Նապոլեոնյան կոդեքսը (Ֆրանսիական քաղաքացիական օրենսգիրք)։
Մասշտաբների ընդլայնումը
Մինչև Նապոլեոնի ժամանակները եվրոպական պետությունները ունեին համեմատաբար փոքրաթիվ բանակներ, որոնք կազմված էին թե՛ տվյալ պետության ժողովրդից հավաքագրված զինծառայողներից, թե՛ վարձկաններից։ Կանոնավոր զորքերը, հատկապես՝ վարձկանները խիստ վարժեցված արհեստավարժ զինվորականներ էին։ Հին ռեժիմի բանակները կարող էին մարտադաշտ հանել փոքրաքանակ զորամիավորումներ, քանզի ունեին թերաճ անձնակազմ և ծանրաշարժ թիկունքային ապահովման ծառայություններ։ Այդ պատճառով դաշտային զորքերի առավելագույն քանակը սահմանափակվում էր մեկ զորահրամանատարի հրամանատարության ներքո գտնվող մոտավորապես 30 հազար անձնակազմով։
Մի անգամ Ամերիկայում
«Մի անգամ Ամերիկայում» (Once Upon a Time in America), Սերջիո Լեոնեի գանգստերական ֆիլմը, նկարահանվել է 1984 թվականին։ Մասամբ հիմնված է Հերի Գրեյի ինքնակենսագրական ստեղծագործության վրա։
Նապոլեոնյան պատերազմներ
Մասշտաբների ընդլայնումը
18-րդ դարի կեսերի ռազմական նորարարները սկսեցին ըմբռնել ամբողջ պետության ժողովրդի պատերազմական ներուժը, այն անվանելով "զինված ազգ" ։
Համառոտ ամփոփիչ տվյալներ Նապոլեոնյան Պատերազմների մասին
Նապոլենյան պատերազմները սկսվել են 1803 թվականի մայիսի 18-ին, ավարտվել 1815 թվականի նոյեմբերի 20-ին։
Մի անգամ Ամերիկայում
Սյուժե
Կինոնկարում պատմվում է մի քանի գանգստեր ընկերների մասին, որոնք իրար հանդիպելով 20-րդ դարի սկզբներին Նյու Յորքի հրեական թաղամասում՝ հարստացել են 1920-30-ական թթ՝ «Արգելքի» տարիներին։
Նապոլեոնյան պատերազմներ
Նապոլեոնյան Ֆրանսիայի և ենթակա պետությունների կորուստները
(տես Նապոլեոնյան պատերազմների մարդկային կորուստների լրիվ ցուցակ)
Մի անգամ Ամերիկայում
Մրցանակներ
Սերժիո Լեոնեի վերջին ռեժիսորական աշխատանքն է։ Արժանացել է մոտ 13 տարբեր կինոմրցանակի, ներկայացվել է 2 Ոսկե Գլոբուսի, ստացել է 2 BAFTA մրցանակ։ Կինոնկարը 250 լավագույն ֆիլմեր (ըստ IMDb վարկածի)ի ցանկում 2011 թվականի դեկտեմբերի 4-ի դրությամբ զբաղեցնում է 76-րդ տեղը ։
Նապոլեոնյան պատերազմներ
Նապոլեոնյան Ֆրանսիայի և ենթակա պետությունների կորուստները
}}
Արտաքին հղումներ
Կատեգորիա:Նապոլեոնյան պատերազմներ Կատեգորիա:Գլոբալ հակամարտություններ Կատեգորիա:Ֆրանսիայի վաղ ժամանակակից պատմություն
Մի անգամ Ամերիկայում
Արտաքին հղումներ
Կատեգորիա:1984 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Անգլերեն ֆիլմեր Կատեգորիա:Սերջիո Լեոնեի ֆիլմեր Կատեգորիա:Ֆիլմերի երաժշտություն ըստ Էնիո Մորիկոնեի Կատեգորիա:Գրական ստեղծագործությունների էկրանավորումներ Կատեգորիա:Ամերիկյան պատմական ֆիլմեր Կատեգորիա:Իտալերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան վեպերի էկրանավորումներ Կատեգորիա:Նյու Յորքում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան կինոէպոպեաներ Կատեգորիա:Իտալական քրեական ֆիլմեր Կատեգորիա:Իտալական դրամա ֆիլմեր Կատեգորիա:Ամերիկյան քրեական ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ամերիկյան ռոմանտիկ ֆիլմեր Կատեգորիա:1980-ականների դրամա ֆիլմեր Կատեգորիա:Պեպլումներ Կատեգորիա:Իտալական պատմական ֆիլմեր Կատեգորիա:Իտալական թրիլեր ֆիլմեր Կատեգորիա:Իտալական ֆիլմեր
Չերնետա (գյուղ, Օրոժիցյայի շրջան)
Չերնետա (Чернета), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Չերնետա գյուղում բնակվում էր 0 մարդ։ Բնակավայրը զբաղեցնում է 0,102 կմ²։
Արտաքին հղումներ
Կատեգորիա:Ուկրաինայի Պոլտավայի մարզի Օրոժիցյայի շրջանի բնակավայրեր Կատեգորիա:Ուկրաինայի գյուղեր
Դամոլանդիա
Դամոլանդիա  (Damolândia), համայնք Բրազիլիայում՝ Գոյաս նահանգի կազմում։ Գտնվում է Կնետրոնական նահագի Գոյաս մարզում։ Մտնում է Անապոլիս գավառի կազմի մեջ։ Բնակչությունը կազմում է 2558 մարդ՝ 2006 թվականի տվյալներով։ Գրավում է 84,632 կմ2 տարածք։ Բնակչության խտությունը՝ 30.2 մարդ/կմ²։
96
Մահեր
Կատեգորիա:96 Կատեգորիա:Տարեթվեր
Նինա Կրասնովա
Նինա Պետրովնա Կրասնովա (Нина Петровна Краснова, ), ռուս բանաստեղծուհի։ 1980 թվականից ԽՍՀՄ Գրողների միության անդամ ։
Կենսագրություն
Նինա Պետրովնա Կրասնովան ծնվել է 1950 թվականի մարտի 15-ին Ռյազանում՝ ծառայողների ընտանիքում։ 17 տարեկանից սկսել է հրատարակվել «Рязанский комсомолец» թերթում։ Միջնակարգ դպրոցը ավարտելուց հետո պիոներական ճամբարում աշխատել է՝ որպես ջոկատավար։ 1968-1971 թվականներին եղել է «Ленинский путь» շրջանային թերթի գրական աշխատակիցը։
1972 թվականին ընդունվել է Մաքսիմ Գորկու անվան գրականության ինստիտուտի պոեզիայի ցերեկային բաժանմունք, որը ավարտել է 1977 թվականին։ 1978 թվականին Նինա Կրասնովան վերադարձել է Ռյազան, որտեղ որոշ ժամանակ եղել է «Ռյազանի աղբյուրները» (Рязанские родники) գրական միավորության ղեկավարը, իսկ հետո ինքնուրույն է աշխատել։ 1979 թվականին հրապարակել է իր առաջին «Թափավազք» (Разбег) բանաստեղծությունների գիրքը։ Հետո հետևել են «Այնպիսի կարմիր ծաղիկներ» (Такие красные цветы), «Կորցված մատանի» (Потерянное кольцо) և այլ գրքերը։ 1980 թվականից համարվում է ԽՍՀՄ Գրողների միության անդամ։ Կրասնովայի աշխատանքները տպվել են «Մոսկվա» (Москва), «Պատանեկություն» (Юность), «Նոր աշխարհ» (Новый мир), «Ռայի երեխաները» (Дети Ра), «Հոկտեմբեր» (Октябрь), «Ազգերի բարեկամություն» (Дружба народов), «Զինզիվեր» (Зинзивер), «Կոկորդիլոս» (Крокодил), «Ժամանակը և մենք» (Время и мы), «Ուսանողական միջօրեական» (Студенческий меридиан), «Երիտասարադական էստրադա» (Молодёжная эстрада), «Ֆորում» (Форум), «Գրադարանավար» (Библиотекарь), «Սիրո մասին և ոչ միայն» (Про любовь и не только), «Հայրենիք» (Родина), «Մեր փողոցը» (Наша улица) ամսագրերում և «Поэзия», «День поэзии», «Истоки», «Кольцо А», «Литературная Рязань», «Утро» ալմանախներում։
Նինա Պետրովնայի բանաստեղծությունները թարգմանվել են անգլերենով, արաբերենով, բուլղարերենով, հունգարերենով, իսպաներենով, իտալերենով, չինարենով, ռումիներենով, լեհերենով, գերմաներենով, չեխերենով, նորվեգերենով։
1992 թվականից Նինան ապրում է Մոսկվայում։ Ռուս գրողների միության, Մոսկվայի գրողների միության և XXI դարի գրողների միության անդամ։
Շղարշիկ
Շղարշիկ, գյուղ Հայաստանի Արագածոտնի մարզում, մարզկենտրոնից՝ 46 կմ հյուսիս-արևմուտք։
Բնակչություն
Բնակիչների նախնիները գաղթել են Մոտկանի գավառակից։
Շղարշիկի ազգաբնակչության փոփոխությունը
Տնտեսություն
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ
Ծանոթագրություններ
Կատեգորիա:Արագածոտնի մարզի գյուղեր
Վիիսլի
Վիիսլի (Viisli), գյուղ Էստոնիայի Պիլվամաա նահանգի Մոոստե շրջանում։
2011 թվականի տվյալներով գյուղում բնակվում էր 35 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Մոոստե շրջանի բնակավայրեր Կատեգորիա:Էստոնիայի գյուղեր
Կուզովկա (գյուղ, Բոգորոդիցկի շրջան)
Կուզովկա (Кузо́вка), գյուղ Ռուսաստանի Տուլայի մարզի Բոգորոդիցկի շրջանի կազմում։
Բնակչությունը 2007 թվականին գրանցված տվյալներով կազմում էր 894 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1723 թվականին հիմնադրված բնակավայրեր Կատեգորիա:Ռուսաստանի Տուլայի մարզի Բոգորոդիցկի շրջանի բնակավայրեր
Չինկվե Տերրե
Աշխարհագրական դիրք
Չինկվե-Տերրեն գտնվում է Սպեցիա քաղաքից 5 կմ դեպի արևմուտք։
Չինկվե-Տերրեի կազմում ընդգրկված են Մոնտերոսո ալ Մարե, Վերնացա, Կորնիլիա, Մանարոլա և Ռիոմաջորե բնակավայրերը։ Բացի Մոնտերոսոի, մնացած բնակավայրերում արգելված է ավտոմոբիլային երթևեկությունը, իսկ Մոնտերոսոում խստ սահմանափակ է։
Պատմություն
Չինկվե Տերրեի կազմում ընդգրկված տեղանքը բնակեցվել է XI դարում։
1997 թվականին Չինկվե-Տերրեն Պորտովեներե քաղաքի և մոտակա կղզիների հետ ընդգրկվել է ՅՈՒՆԵՍԿՕի համաշխարհային ժառանգության ցանկում ։ Իտալիայի հայտնի զբոսաշրջային կենտրոններից մեկն է ։
Չինկվե Տերրեի ափերը ժայռոտ են և քարքարոտ, բացի Մոնտերոսոի ավազոտ ափերից։
Պահպանվել են միջնադարյան պաշտպանական կառույցներ ծովահեներից պաշտպանվելու համար։
Մանարոլան և Ռիոմաջորեն միացնում է գեղատեսիլ Սիրո ճանապարհը (իտալ. Via dell’Amore) :
Խոհանոցը հիմնականում կազմված է ծովամթերքից, աճեցվում են նաև խաղող և ձիթապտուղ, արտադրում են գինի և Լիկյոր։
Ծանոթագրություններ
Կատեգորիա:Սպեցիա գավառի բնակավայրեր Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Համաշխարհային ժառանգություն Իտալիայում Կատեգորիա:Կատեգորիա ԲՊՀՄ II
Մարիա Բարնաս
Մարիա Բարնաս (Maria Barnas, ), հոլանդացի գրող և նկարչուհի  ։
Կենսագրություն
Մարիա Բարնասը ծնվել է 1973 թվականի օգոստոսի 28-ին Հորնում։ Սովորել է Հերիտ Ռիտվելդի և Ամստերդամի թագավորական ակադեմիաներում։ Ակտիվորեն գրում է երաժշտական թատրոնի համար, NRC Handelsblad թերթում հանդես է գալիս՝ որպես գրական և գեղարվեստական քննադատ։ Նրա երկերը ցուցադրվել են Galerie du Jour-ում (Փարիզ), Ամստերդամի քաղաքային թանգարանում և այլուր։
Ճանաչում
Մարիայի որոշ բանաստեղծություններ թարգմանվել են անգլերենով, գերմաներենով, իսպաներենով, պորտուգալերենով և սլովեներենով։
Արտաքին հղումներ
Կատեգորիա:Հոլանդացի գրողներ Կատեգորիա:Հոլանդացի բանաստեղծներ Կատեգորիա:Հոլանդացի նկարչուհիներ Կատեգորիա:21-րդ դարի գրողներ Կատեգորիա:21-րդ դարի կին գրողներ Կատեգորիա:Հոլանդացի կին արվեստագետներ
97
Մահեր
Կատեգորիա:97 Կատեգորիա:Տարեթվեր
Կարո Մուրատ
Կարապետ Մուրադյան առավել հայտնի որպես Կարո Մուրատ, Գերմանիայում հանդես եկող հայազգի պրոֆեսիոնալ բռնցքամարտիկ։ Մուրատն հանդես է գալիս կիսածանրքաշային դիվիզիոնում։ Եվրոպայի նախկին երկրորդ միջինքաշային չեմպիոնն է, իսկ ներկայումս համարվում է WBO վարկածով միջցամաքային կիսածանրքաշային չեմպիոն։ Հասակն է 179 սմ։
Մասնագիտական գործունեություն
2006 թվականի սեպտեմբերին Մուրատը պրոֆեսիոնալ ռինգում ելույթ է ունեցել ծանրքաշային կարգում։ Առաջին տարին դուրս է եկել ռինգ ցածր վարկանիշ ունեցող բռնցքամարտիկների դեմ։
2007 թվականի օգոստոսին հաղթել է բահամյան բռնցքամարտիկի՝ Ջերեմի Մեկիին (15-1)։ 2007 թվականի դեկտեմբերին նոկաուտի է ենթարկել դոմինիկյան բռնցքամարտիկ Էմիլյանո Ցեյտանոյին (16-1)։
2008 թվականի փետրվարին Կարոն նոկաուտի է ենթարկել ռուս Սերգեյ Խարչենկոյին և նվաճել է թափուր EBU-EE տիտղոսը։
2008 թվականի ապրիլին Կարո Մուրատը ռինգ է դուրս եկել փորձառու հակառակորդի՝ իտալացի Քրիստյանո Սանավիի դեմ (40-3-1) և նվաճել է EBU վարկածով Եվրոպայի չեմպիոնի տիտղոսը։
2008 թվականի սեպտեմբերի 20-ին տիտղոսի առաջին պաշտպանման ժամանակ հանդիպել է իսպանացի Գաբրիել Կամպիլիոյին։ Պայքարը բավականին ուժեղ էր, սակայն մի փոքր առավելությամբ Մուրատը հաղթել է և պահպանել իր դիրքը։
2009 թվականին իտալացիների հետ երկրորդ հանդիպման ժամանակ Կարոն նոկաուտի է հասցրել Քրիստյան Սանավին, իսկ սեպտեմբերին նվաճել է WBO վարկածով միջմայրցամաքային չեմպիոնի կոչումը՝ հաղթելով ռուս ծագմամբ իտալացի Սերգեյ Դեմչենկոյին։
Երկու անգամ պաշտպանել է տիտղոսը, իսկ 2009 թվականի սեպտեմբերին մարտի է դուրս եկել WBO վարկածով անպարտելի բրիտանացի Նատան Կլևերլին դեմ (19-0)  ։ 10-րդ հերթամարտում Կլևերլին նոկաուտի է հասցրել Մուրատին, ինչը նրա գործունեությունան մեջ առաջին պարտությունն էր։
Մուրատը կրկին հաղթել է երկու առաջատար բռնցքամարտիկների։ IBF վարկածով պարտադիր թեկնածուի կոչման պայքարում նա հանդիպել է նախկին մրցակցին՝ իսպանացի Գաբրիել Կամպիլոյին։ Մենամարտն ավելի մրցակցային էր, քան առաջինը, մարտն ավարտվել է ոչ-ոքի։ Որոշվել է, որ երկու մարտիկներն էլ կանցկացնեն չեմպիոնական մարտեր, սակայն կոչման համար առաջինը կպայքարի Կամպիլիոն։ Այդ ընթացքում Մուրատը անցկացրել է Սանդրո Սիպորոշվիլի դեմ վարկանիշային մենամարտ և 7-րդ փուլում նոկաուտով նվաճել է հաղթանակը։
2018 թվականի մարտի 24-ին 12-րդ փուլում տեխնիկական նոկաուտով հաղթել է ամերիկացի Տրևիս Ռիվզին և արժանացել է IBO վարկածով աշխարհի չեմպիոնի կոչմանը։
Արտաքին հղումներ
Կատեգորիա:Հայ բռնցքամարտիկներ Կատեգորիա:Բռնցքամարտիկներ այբբենական կարգով
Ներդաշնակ տատանումներ
Ներդաշնակ տատանումներ, ֆիզիկական մեծության պարբերական փոփոխությունները ժամանակի ընթացքում սինուսի կամ կոսինուսի օրենքով։ Գրաֆիկորեն պատկերվում են սինուսոիդով կամ կոսինուսոիդով և գրի առնվում
տեսքով, որտեղ Ներդաշնակ տատանումները պարբերական պրոցեսներ են ։ T -ն պարբերություն է կոչվում, նվազագույն ժամանակահատվածը, որը հետևյալ հատկությունն ունի.
որտեղ f-ը տատանումների հաճախությունն է։
Էլեկտրամագնիսականության մեջ տեսությունում հանդիպում ենք ներդաշնակ տատանումներ նկարագրող ժամանակի և կոորդինատների սկալյար և վեկտորային ֆունկցիաների ։
-ն սկալյար ֆունկցիա է․
-վեկտորային ֆունկցիա է, որը կախված է երեք սկալյար ֆունկցիաներից։
Եթե մասնավորապես, վեկտորի կեմպոնենտների սկզբնական ֆազերը հավասար են իրար, ապա.
ուր
Ներդաշնակ տատանումների տեսությունում առհասարակ օգտագործում են կոմպլեքս լայնույթների մեթոդը։ Այդ մեթոդի իմաստն այն է, որ եռանկյունաչափական ֆունկցիաների փոխարեն օգտագործվում են էքսպոնենցիալներ։
- այս մեծությունները տեղեկություններ են կրում ամպլիտուդից և սկզբնական փուլից և կոչվում են կոմպլեքս ամպլիտուդ։
Էյլերի բանաձևից սկալյար ֆունկցիայի համար կարող ենք գրել.
u - ն համալուծ մեծություն է։
Վեկտորային ֆունկցիայի տարբերակում կլինի.
Կոմպլեքս լայնույթների մեթոդը զգալիորեն պարզեցնում է մասնակի ածանցյալներով դիֆերենցիալ հավասարումների լուծման ձևափոխությունները։ Պարզապես, դիֆերենցիալ հավասարման բոլոր անդամները բազմապատկվում են exp(jwt) -ով։ Առանձնացնելով այդ անդամը՝ ստանում ենք ժամանակակից անկախ կոմպլեքս լայնույթի վերաբերյալ հավասարում, որի լուծման արդյունքը՝ կոմպլեքս ամպլիտուդը, բավական է բազմապատկել exp(jwt) -ով և առանձնացնել իրական մասը, որն էլ կլինի որոնելի ֆիզիկական մեծությունը։
Կիրառենք այդ մեթոդը՝ փոխարինելով Մաքսվելի առաջին և երկրորդ հավասարումների վեկտորները իրենց կոմպլեքս տեսքով.
և այլն։
Տեղադրենք և ավելացնենք exp(jwt).
Ստացանք ժամանակակից անկախ հավասարումների համակարգ՝ կոմպլեքս լայնոիյթների վերաբերյալ։
Հեշտ է համոզվել, որ div-ով Մաքսվելի հավասարումները այս հավասարումների հետևանքն են։ Մաքսվելի երրորդ և չորրորդ հավասարումները կարելի է դուրս բերել այս երկու էլեկտրադինամիկայի հիմնական հավասարումներից, վերցնելով դրանց երկու կողմերի div-ն, հաշվի առնելով վեկտորային անալիզի հաստատումը և լիցքի պահպանման օրենքը :
Բացառելով ինդուկցիաներն ու հոսանքի խտությունը, թողնելով միայն լարվածությունները հավասարման աջ կողմը կստացվի՝
Այստեղ -կոմպլեքս դիէլեկտրիկի թափացելիությունն է։
Արդյունքում կստանանք.
Գրառման պարզության համար \varepsilon և \mu-ի կետերը այլևս չենք նշելու։
Կոմպլեքս ամպլիտուդների մեթոդը կիրառելիս Մաքսվելի հավասարումների ցանկացած անդամ պետք է դիտարկենք կոմպլեքս հարթությունում ՝ ընդլայնելով նրա ֆիզիկական բովանդակությունը։ Այդպես՝,
Եվ հարմոնիկ տատանումների դեպքում,
a անկյունը \vec D վեկտորի \vec E -ից փուլային ուշացումն է.
Ընդունենք նաև հետևյալ արժեքները ։
Ներդաշնակ տատանումների առանձնահատկությունները
Ներդաշնակ տատանումները տատանումների մյուս տեսակների մեջ կարևոր տեղ են գրավում երկու պատճառով․
Այլ կերպ ասած՝ շատ դեպքերում ներդաշնակ տատանումները տատանումների միակ տեսակն են, որոնց ձևը վերարտադրելիս չի աղավաղվում։ Դրանով է պայմանավորված ներդաշնակ տատանումների կարևոր նշանակությունը, ինչպես նաև ոչ ներդաշնակ սպեկտրի տեսքով ներկայացնելու հնարավորությունը։
Կատեգորիա:Տատանողական երևույթներ
98
Մահեր
Կատեգորիա:98 Կատեգորիա:Տարեթվեր
Ժորժ Մելիես
Ժորժ Մելիես (, լրիվ անունը՝ Մարիա-Ժորժես Ժան Մելիես), ֆրանսիացի իլուստրատոր և ֆիլմաստեղծ։ Հայտնի է իր տեխնիկական և պատմողական նորամուծութուններով ֆիլմի վաղ օրերին։ Մելիեսը նորարար էր հատուկ էֆեկտներով, պատահաբար հայտնաբերեց մի ֆիլմի հնարք stop thick 1896 թ։ Նա նաև ֆիլմաստեղծներից առաջինն էր, ով օգտագործեց multiple exposure, time-lapse photography, լուծանցումներ և ձեռքով նկարած գույներ իր ֆիլմերում։ Իր թվացյալ կեղծման և կինոյի միջոցով իրականության փոփոխման կարողությունների շնորհիվ նա երբեմն համարվում է առաջին կինոկախարդ ։ Իր ամենահայտնի 2 ֆիլմերն են՝ «Ճանապարհորդություն դեպի լուսին» և «Անհնարին ուղևորություն»։ Երկու ֆիլմերն էլ ներառում են տարօրինակ, սյուրռեալիստական ուղևորություններ նման Ժյուլ Վեռնի ոճին և համարվում են առաջին ամենակարևոր գիտաֆանտաստիկ ֆիլմերից, չնայած նրանք ավելի շատ ֆանտաստիկ էին։
Վաղ կյանքը և կրթությունը
Մելիեսը ծնվել է դեկտեմբերի 8-ին 1861 Փարիզում։ Հայրը տեղափոխվել է Փարիզ 1843 թվականին և այստեղ հանդիպել մորը և նրանք միասին հիմնադրել են որակյալ մարզակոշիկների գործարան։ Նրանք ունեցան երեք երեխա՝ Հենրին, Գասթոնը և Ժորժը։ Ժորժի ծնվելու ժամանակ ընտանիքը արդեն բավական հարուստ էր։
Մելիեսը հաճախել է Միշելետ լիցեյ 7 տարեկանից մինչև որ լիցեյը ռմբակոծվեց ֆրանս-գերմանական պատերազմի ժամանակ։ Հետո նա ընդունվեց հեղինակավոր Լուիս-Լե-Գրանտ լիցեյը։ Շատ ֆիլմաստեղծների կոչում էին «անգրագետ և անընդունակ ստեղծելու որևէ արտիստիկ բան»։ Մելիեսը ընդգծում է իր դասական կրթությունը որպես այդ մեղադրանքներին դեմ իր վաղ կարիերայում։ Այնուամենայնիվ նա խոստովանում է, որ իր ստեղծարար բնազդները գերակշռում էին ինտելեկտուալ բնազդներին։
Դպրոցում ուսուցիչները միշտ նախատում էին նրան տետրերը նկարազարդելու համար այդ պատճառով նա սկսեց ստվարաթղթե հարուստ կենսափորձ ունեցող մարիոնետներ պատրաստել։ Մելիեսը ավարտեց լիցեյը բակալավրի աստիճանով 1880 թվականին։
Բեմական կյանք
ՈՒսումն ավարտելուց հետո նա միացավ իր եղբայրներին ընտանեկան կոշիկի բիզնեսում, որտեղ նա սովորեց կարել։ Երեք տարի պարտադիր զինվորական ծառայությունից հետո հայրը նրան ուղարկեց Լոնդոն` ընտանիքի բարեկամի մոտ որպես քարտուղար աշխատելու։ Լոնդոնում գտնվելու ժամանակ նա սկսեց այցելել «Եգիպտական սրահ» կոչվող ցուցահանդեսը, որը հիմնադրել էր լոնդոնցի հայտնի իլուզիոնիստ Ջոն Նեվիլ Մասկելինը։ Նրա մեջ ձևավորվեց հավերժ մեծ կիրք դեպի բեմի կախարդանքը։
Մելիեսը վերադարձավ Փարիզ 1885 թվականին նոր ձգտումով` սովորել նկարչություն Գեղեցիկ արվեստների դպրոցում։
Վաղ ֆիլմի կարիերան
1895 թվականի դեկտեմբերի 28-ին Մելիեսը ներկա էր Լյումիեր եղբայրների առաջին ֆիլմերի հանրային ցուցադրությանը Գրանդ կաֆեում Փարիզում։ Մելիեսը միանգամից առաջարկեց 10.000 ֆրանկ եղբայրների մեկ տեսախցիկի համար, որը նրանք մերժեցին։ Մելիեսը ուղևորվեց Լոնդոն մի քանի ֆիլմ և անիմատոգրաֆ ֆիլմի պրոյեկտոր գնելու համար հայտնագործող Ռոբերտ Վ. Փոլից։ 1896 թվականի ապրիլին Ռոբերտ Հոուդինի թատրոնը սկսեց ֆիլմեր ցուցադրել, որպես իր օրական ցուցադրումների մի մաս ։ Մելիեսը օգտագործեց անիմատոգրաֆը որպես ուղեցույց, որ պատրաստի ֆիլմի խցիկ մեխանիկներ Լուսիեն Կոստենի և Լուսիեն Ռեուլոսի օգնությամբ։ Նրանք կարողացան ստեղծել աշխատող տեսախցիկ օգտագործելով Մելիեսի սարքավորումների մի մասը և հատուկ էֆեկտների սարքավորումներ։ Սակայն այս ամենը կազմակերպելը դեռ մատչելի չէր Փարիզում։ Այդ պատճառով Մելիեսը ստիպված էր գնել որոշ բաներ Լոնդոնից և միայնակ զարգացնել ու ստեղծել ֆիլմեր փորձարկումներով և սխալներով ։
1896-1913 թվականների ընթացքում Մելիեսը ստեղծեց 531 ֆիլմ 1-ից մինչև 40 րոպե տևողությամբ։ Այս Ֆիլմերում նա հիմնականում օգտագործում էր բեմական կախարդական հնարքներ՝ օրինակ առարկայի անհետացում կամ չափսի փոփոխում։ Այս հատուկ էֆեկտներով ֆիլմերը սյուժեյից զուրկ էին։ Այս հատուկ էֆեկտները հիմնականում օգտագործվում էին որպեսզի ցույց տային թե ինչ կարելի է անել այլ ոչ թէ զարգացնեին սյուժեն։ Հիմնականում մեկ խցիկով արվող էֆեկտները ֆիլմը ամբողջացնելու համար էին։
1896 թ մայիսին Մելիեսը սկսեց նկարել իր առաջին ֆիլմերը և ցուցադրել դրանք Ռոբերդ Հոուդինի թատրոնում։ 1896 թվականի վերջին նա և Ռեուլոսը հիմնեցին «Աստղ» ֆիլմընկերությունը Կորստենի հետ, որը օպերատորն է։ Նրա վաղ ֆիլմերից շատերը Լումիեր եղբայրների ֆիլմերի կրկնօրինակն էին, որոնք ստեղծվում էին լրացնելու Գրանդ կաֆեի 2000 օրական այցելուներին։ Այս ֆիլմերի մեջ էր նաև իր 1-ին ֆիլմը «Խաղաքարտերը», որը համարյա նույնն էր ինչ Լումիերներինը։ Սակայն նրա մյուս ֆիլմերը արտահայտում են Մելիեսի ամեն ինչ թատերականացնելու հնարամտությունը՝ օրինակ «Ահավոր գիշերը»։
Լումիեր եղբայրները օպերատորներ էին ուղարկում աշխարհով մեկ, որպեսզի վավերացնեին ազգագրական նյութեր, մտադրվելով իրենց հայտնագործությունը դարձնել գիտականորեն և պատմականորեն կարևոր։ Իսկ Մելիեսի «Աստղ» կինոընկերությունը ավելի հեռանկարային նպատակներ ուներ և հաճախորդներ ովքեր հետաքրքրված էին նրա բրենդային կախարդական ու իլուզիոն արվեստով։
Ծանոթագրություններ
Կատեգորիա:Ֆրանսիացի ռեժիսորներ Կատեգորիա:Ֆրանսիացի կինոռեժիսորներ Կատեգորիա:Ֆրանսիացի դերասաններ Կատեգորիա:Մուլտիպլիկատորներ ըստ ազգության Կատեգորիա:Ֆրանսիացի սցենարիստներ Կատեգորիա:Ֆրանսիացի մուլտիպլիկատորներ Կատեգորիա:Պեր Լաշեզ գերեզմանատանը թաղվածներ Կատեգորիա:Քաղցկեղից մահացածներ
Տատիկ (Մշո գավառ)
Տատիկ, գյուղ Արևմտյան Հայաստանում, Բիթլիսի վիլայեթի Մշո գավառում կամ Շատախի գավառակում ։ Գտնվում է Մուշ քաղաքից 9 կմ հարավ՝ Սևասար լեռան հարավային կողմում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Կաստրեխոն դե Տրաբանկոս
Կաստրեխոն դե Տրաբանկոս (Castrejón de Trabancos), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 30,20 կմ2։ Բնակչությունը՝ 221 մարդ (2010 թվականի տվյալներով)։ Պրովինցիայի վարչական կենտրոնից գտնվում է 63 կմ հեռավորության վրա։
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Բայկիբաշ
Բայկիբաշ (Байкибаш, Байҡыбаш), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տատիշլինսկի շրջանի բնակավայրեր
Հերերոներ
Հերերոներ կամ մբանդուներ, հիմնականում Նամիբիայում, ինչպես նաև Բոտսվանայում և Անգոլայում բնակվող ժողովուրդ։ Խոսում են բանտու խմբին պատկանող հերերո լեզվով ։
Հերերոների մի մասը բողոքականներ են, իսկ մի մասը դեռևս պահպանում են ավանդական հավատալիքները։ Հիմնականում զբաղվում են անասնապահությամբ, իսկ քաղաքներում՝ առևտրով ու արհեստներով։ Նամիբիայում հերերոները բնակվում են Կմախքների ափին հարակից Կաոկոլենդ չորային մարզում, որտեղ բնակվում են նաև հիմբաները։
1904-1907 թվականներին գերմանական գաղութարարների դեմ հերերոների և հոտենտոտների ապստամբությունը դաժանորեն ճնշվել է, որի ընթացքում կոտորվել է հերերոների ցեղի 80%-ը։
Կրիվսկոյ (Շոլոխովսկի շրջան)
Կրիվսկոյ (Кривской), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Դուդարևսկի գյուղական համայնքի կազմի մեջ։
Կատեգորիա:Ռոստովի մարզի Շոլոխովսկի շրջանի բնակավայրեր Կատեգորիա:Ռուսաստանի խուտորներ
Ռուս-թուրքական 1877-1878 թվականների պատերազմի Կովկասյան արշավանք
Ռուս-թուրքական պատերազմի (1877-1878 թվականներ) Կովկասյան պատերազմաշրջան՝ ռուսական բանակի գործողությունները Անդրկովկասում ռուս-թուրքական պատերազմի ժամանակ ։
Տեղաբաշխում
Ռուսական գործող կորպուսի զորքերը, որոնք հավաքվել էին Ասիական Թուրքիայի սահմաններում, 1877 թվականի ապրիլի սկզբին տեղակայված էին հետևյալ կերպ՝ գլխավոր ուժերը՝ մինչև 30 հազար, կանգնած էին Ալեքսանդրապոլի մոտ, գեներալ-լեյտենանտ Դևելի Ախալցխայի ջոկատը (մինչև 7 հազար)՝ Ախալքալաքի մոտ, գեներալ-լեյտենանտ Տեր Ղուկասովի Էրիվանի ջոկատը (մինչև 11,5 հազար)՝ Իգդիրի մոտ ։ Գործող կորպուսի ղեկավարը գեներալ-համհարզ Լոռիս-Մելիքովն էր ։ Բացի դա, գեներալ-մայոր Օկլոբժիոյի հատուկ Քոբուլեթական ջոկատը գտնվում էր Օզուրգեթիի մոտ՝ Սևծովյան ափին ունենալով աննշան դիրքեր։ Փոքր Ասիայում թուրքական ուժերի գլխավոր հրամանատար Ահմեդ Մուխտար-փաշան պատերազմ հայտարարելու օրվա դրությամբ իր տրամադրության տակ ուներ ընդամենը 25-30 հազար զինվոր՝ ներառյալ նաև ամրոցների կայազորները։ Բայց դրանից բացի՝ Բաթումում գտնվում էին գրեթե նույն թվով զորքեր Դերվիշ փաշայի ղեկավարության ներքո ։
Ապրիլ-մայիս, 1877
Ապրիլի 12-ին (24) սկսվեց ռուսական զորքերի հարձակումը բոլոր ճակատներում. գլխավոր ուժերը փոքր անցումներով առաջ շարժվեցին դեպքի Կարս և ապրիլի 16-ին (28) կենտրոնացան Ենգիկեյի դիրքերի մոտ։ Մուխտարը դեռևս նախօրեին դուրս էր եկել ամրոցից՝ իր մոտ ունենալով 7 գումարտակ և հետ մղվելով հետախուզության ուղարկված ռուսական հեծյալ ջոկատների կողմից, հասցրել էր հեռանալ դեպի Սագանլուգյան լեռնաշղթա։ Մինչ այդ Դևելը մոտեցել էր Արդահանին, որն այնքան ուժեղ էր ամրացված եղել, որ դրանց տիրելու համար հատկացվել էր գործող կորպուսի գլխավոր ուժերի մի մասը՝ գեներալ-լեյտենանտ Գեյմանի հրամանատարությամբ։
Մայիսի 5-ին (17) Արդահանը վերցվեց, որտեղ մնաց գնդապետ Կոմարովի ջոկատը, և դրանով խափանվեց Բաթումի և Կարսի միջև անմիջական կապը։ Մինչդեռ Քոբուլեթիի ջոկատը, Օզուրգեթիից հասնելով Բաթում, ապրիլի 14-ին (26) գրավեց Մուխա-Էստատե, իսկ ապրիլի 29-ին (11-ին)՝ Խուցուբանի բարձունքները ։ Մուխտարի վիճակն այդ ժամանակ դժվարին էր. նրա անմիջական տրամադրության տակ էր ընդամենը 12,5 հազար մարդ, որոնք գտնվում էին Զիվինի մոտ և Ալաշկերտի հովտում և կարևորագույն դիրքի՝ Էրզրումի միակ պաշտպանությունն էին։ Բայց մայիսի կեսերից թուրքերի մոտ սկսեցին համալրումներ մոտենալ,և ամսվա վերջին նրանք Օլթի-Զիվին- Դելիբաբայի գծում արդեն մոտ 30 հազար էին։
Արդահանի գրավումից հետո ռուսական զորքերի գլխավոր ուժերը մայիսի 12-ին (24) կենտրոնացան Կարսի հյուսիս-արևելյան կողմում։ Ամրոցը շրջափակելու համար հրետանու ժամանմանը սպասելիս, ինչպես նաև Մուխտարի առաջիկա հարձակման մասին համառ ասեկոսեների պատճառով զորքը բաժանվեց 2 ջոկատի. մեկը՝ Դևելի ղեկավարության տակ, մնաց Կարսի մոտ, մյուսը՝ Գեյմանի ղեկավարությամբ պետք է գնար Սոգանլուղի հետևից, որպեսզի խոչընդոտեր Մուխտարի հարձակմանը Կարսի մոտ և, եթե հնարավոր է, ջարդեր նրան ու դրանով աջակցություն ցուցաբերեր Ալաշկերտի դաշտով շարժվող և այդ ժամանակ միանգամայն մեկուսացված վիճակում գտնվող Տեր Ղուկասովին։
Մայիսի 7-ին (19) Էրիվանի ջոկատի ավանգարդը Բայազետից շարժվեց դեպի Վան՝ Ֆայիկ փաշայի զորախմբին ընդառաջ։ Բայազետում մնացին 19-րդ հետևակային դիվիզիայի 74-րդ հետևակային Ստավրոպոլի գնդի 2-րդ գումարտակը, Ղրիմի գնդի 73-րդ հետևակային երկու վաշտերը, 1-ին Ումանսկի և 2-րդ Հոպերյան կազակական գնդերի մեկ հարյուրյակներ, Ելիզավետպոլի հեծելազորային գնդի երկու հարյուրյակը 19-րդ հրետանային բրիգադի 4-րդ դասակի 4-րդ մարտկոցը (2 թնդանոթով) և շարժական հոսպիտալը։